AQSh Suriyadan IShID «mansabdor»lari olib chiqib ketilganligini rad etdi

AQSh mudofaa vazirligi vakili podpolkovnik Kon Folkner xalqaro koalitsiya Suriyaning Dayr-az-Zor viloyatidan IShID terrorchilik guruhi jangarilarini olib chiqib ketilgani haqidagi xabarlarni rad etdi.
«IShID jangarilarining qolganini ham yo‘q etish va ularning mag‘lubiyatini butun dunyoga ko‘rsatib qo‘yish uchun 77 a'zodan iborat koalitsiya Suriyada qoladi», deyiladi «RIA Novosti» tomonidan keltirilgan xabarda.
Ma'lumot o‘rnida: 22 sentabr kuni koalitsiya IShID joylashgan Dayr-az-Zor viloyatidagi al-Marashda qishlog‘i yaqinida vertolyotlar yordamida terrorchilik guruhining yuqori lavozimdagi rahbarlarini noma'lum tarafga olib ketgani haqida ma'lumot berilgan edi.